**DIRECȚIA GENERALĂ TRANSPORT TERESTRU**

**DIRECȚIA TRANSPORT RUTIER**

***Nr. 24372 /***

***Data: 31.08.2016***

**Informații utile privind preschimbarea**

**atestatelor de lector în domeniul transportului rutier**

În vederea aplicării corespunzătoare a art. 10 din Normele privind atestarea profesională a lectorilor necesari procesului de pregătire şi perfecţionare profesională a personalului de specialitate din domeniul transportului rutier, aprobate prin OMT nr. 1213/2015, privitor la preschimbarea atestatelor de lector în transportul rutier emise în baza OMTCT nr. 1065/2003, și care erau valabile la data publicării OMT nr. 1213/2015, dorim să statutăm următorul mod de lucru.

Conform prevederilor art. 10 alin. (2) din Normele aprobate prin OMT nr. 1213/2015, condițiile privitoare la numărul de ore de curs predate /perfecționarea profesională se referă la **perioada ultimului an de valabilitate a atestatului**. Doar atestatele ale căror deținători îndeplinesc condițiile menționate pot fi preschimbate.

Pentru preschimbarea atestatelor, **deținătorii** vor depune la Registratura Ministerului Transporturilor sau vor transmite prin poștă pe adresa Ministerului Transporturilor din Bd. Dinicu Golescu Nr. 38, cod 010873, București, următoarele:

a) o cerere simplă, semnată în original, care să specifice numele, prenumele și CNP al solicitantului, numărul și tipul atestatului/atestatelor de lector de preschimbat, precum și adresa unde acesta sau acestea să fie expediate.

b) dovada îndeplinirii cerinței prevăzute la art. 6 alin. (4) lit. a)[[1]](#footnote-1) **sau** b)[[2]](#footnote-2), **pentru fiecare dintre atestatele de lector care fac obiectul cererii de preschimbare.** Astfel de documente pot fi adeverințe sau diplome.

c) un plic format A4, autoadresat și timbrat.

Observații:

1. Nu este necesară achitarea niciunei taxe pentru eliberare/ preschimbare. Cei care au achitat astfel de taxe în contul altor instituții sunt rugați să întreprindă demersurile necesare returnării acestora.

2. Cei care au transmis deja cereri de preschimbare sunt rugați să transmită doar completări ale documentației, conform celor stabilite mai sus.

1. a) (coroborat cu art. 10 (2)) - titularul atestatului a prestat cel puţin 100 ore în ultimul an calendaristic ca lector în cadrul cursurilor organizate de centrele de pregătire şi perfecţionare profesională autorizate; [↑](#footnote-ref-1)
2. b) (coroborat cu art. 10 (2)) - titularul atestatului face dovada că în ultimul an de valabilitate a participat la cursuri de calificare sau de specializare ori formare continuă organizate de centrele de pregătire şi perfecţionare profesională. [↑](#footnote-ref-2)